(Aangestuur vanaf Sesnasie-kampioenskap)
Die Sesnasies-toernooi[a] is ’n jaarlikse rugbytoernooi tussen ses Europese spanne: Engeland, Frankryk, Ierland, Italië, Skotland en Wallis. Die kompetisie word geborg deur die Royal Bank of Scotland. Die huidige kampioen is Wallis, wat die 2019-toernooi gewen het.
Die Sesnasies is die opvolger van die Vyfnasies-toernooi (1910–'31 en 1947–'99) wat op sy beurt die opvolger van die Tuisnasies-toernooi (1883–1909 en 1932–'39) is. Die Tuisnasies-toernooi, gespeel tussen spanne van Engeland, Ierland, Skotland en Wallis, was die eerste internasionale rugbytoernooi. Daar word soms nieamptelik in die media na die wenner van die Sesnasies-toernooi as die Europese of Noordelike Halfrond-kampioen verwys.
Engeland hou die rekord vir die meeste volslae toernooititels van die Tuisnasies, Vyfnasies en Sesnasies-toernooie met 28 titels. Sedert die Sesnasies in 2000 ’n aanvang geneem het, het slegs Italië en Skotland die toernooi nog nie gewen nie. Skotland het wel die laaste toernooi van die Vyfnasies in 1999 gewen.
Die toernooi word jaarliks gespeel en het ’n eenvoudige formaat: Elke span speel een keer teen elk van die ander vyf spanne met die tuisveldvoordeel wat jaarliks omruil tussen die spanne. Spanne kry twee punte vir ’n oorwinning, een vir ’n gelykopuitslag en geen vir ’n verlies. Tot in 2017 was bonuspunte in hierdie toernooi nie toegeken nie. Sedert die 2017-toernooi word bonuspunte soos by die Rugbywêreldbeker toegeken:
'n span verloor met sewe ('n verdoelde drie) of minder.
Indien ’n span al sy wedstryde wen, word gesê dat ’n "Grand Slam" behaal is. Enige van die Tuisnasies wat die drie ander Tuisnasies wen, behaal die "Driekrone". Hoewel hierdie prestasie lank reeds deel is van die toernooi, is in 2006 vir die eerste keer ’n fisieke Driekrone-trofee toegeken. Geen trofee word toegeken vir die span wat aan die einde van die toernooi laaste geëindig het nie, maar daar word gesê dat hulle die "Houtlepel" gewen het. Sedert die eerste Sesnasies-toernooi in 2000 het slegs Engeland en Ierland nog nie die Houtlepel “gewen” nie. Italië het die meeste Houtlepels in die Sesnasies met 14, maar die ander spanne het weens deelname aan die voorafgaande toernooie meer Houtlepels.
Verskeie individuele kompetisies vind plaas gedurende die loop van die toernooi. Die oudste hiervan is die Calcuttabeker wat sedert 1879 jaarliks tussen Engeland en Skotland beslis word. Dit word die Calcuttabeker genoem omdat dit gemaak is van gesmelte Indiese roepees. Sedert 1988 word die Millennium-trofee aan die wenner tussen Engeland en Ierland toegeken en sedert 1989 word die Eeufees-quaich aan die wenner tussen Ierland en Skotland toegeken. Sedert 2007 ding Frankryk en Italië mee om die Giuseppe Garibaldi-trofee; die kompetisie is geskep om die 200ste herdenking van die geboorte van Giuseppe Garibaldi, die Italiaanse held wat Italië help herenig het, te vier. Garibaldi is in 1807 in Nizza (nou Nice), Frankryk, gebore. Sedert 2018 word die Auld Alliansie-trofee tussen Frankryk en Skotland ter nagedagtenis van die tydens die Eerste Wêreldoorlog gesneuwelde rugbyspelers uitgespeel. In 2019 is die Doddie Weir-trofee, genoem na die voormalige Skotse rugbyspeler Doddie Weir wat met Motorneuronsiekte gediagnoseer is, tussen Skotland en Wallis vir die eerste keer beslis.
Voor 1994 het spanne met dieselfde hoeveelheid ligapunte gesamentlik met die louere weggestap. Sedertdien is bepaal dat die span met ’n beter punteverskil die wenner sal wees. Die toernooireëls stel dit ook dat indien spanne op ligapunte en punteverskil gelyk is, die span wat die meeste drieë gedruk het, moet wen. Indien dieselfde hoeveelheid drieë ook gedruk is, word al die betrokke spanne as wenner aangewys. Tot op hede was ligapunte en punteverskil egter voldoende op die wenner te bepaal.
Die wenners van die Sesnasies ontvang die Toernooitrofee. Om ’n trofee te gee was oorspronklik die idee van die Graaf van Westmorland en is in 1993 vir die eerste keer oorhandig aan die toernooiwenners, Frankryk. Die trofee is van sterlingsilwer, ontwerp deur James Brent-Ward en is gemaak deur ’n span van agt silwersmede van die firma William Comyns in Londen.
Die Driekrone kan slegs deur Engeland, Ierland, Skotland of Wallis gewen word wanneer een van die vier spanne elk van die ander drie wen gedurende die Sesnasies-toernooi. Die eer van die Driekrone is vir jare reeds deel van die toernooi en dateer terug na die oorspronklike Tuisnasies-toernooi. Die fisiese Driekrone-trofee word egter eers slegs sedert 2006 toegeken. Wallis het in 2019 die Driekrone gewen nadat hulle teen Engeland, Ierland en Skotland.
Vir die toernooi in 2006 het Harry Hooper, hoof van Eksterne Kommunikasie aan die Royal Bank of Scotland (die primêre borg van die toernooi) opdrag gegee aan Hamilton & Inches (wat in Londen en Edinburg gebaseer is) om ’n trofee vir die Driekrone te ontwerp en te skep. Sedertdien is dit vyf keer deur Ierland en vier keer deur Wallis en Engeland elk gewen.
Die Calcuttabeker word sedert 1879 jaarliks tussen Engeland en Skotland beslis
Calcuttabeker – Engeland teen Skotland; jaarliks sedert 1879.
Eeufees-quaich – Skotland teen Ierland; jaarliks sedert 1989; ’n quaich is ’n Keltiese drinkbekertjie.
Millennium-trofee – Engeland teen Ierland; jaarliks sedert 1988; voorgestel om Dublin se duisendjaarwording te vier in 1988.
Auld Alliansie-trofee – Frankryk teen Skotland; jaarliks sedert 2018; ter nagedagtenis van die tydens die Eerste Wêreldoorlog gesneuwelde rugbyspelers.
Doddie Weir-trofee Skotland teen Wallis; jaarliks sedert 2019; genoem na die voormalige Skotse rugbyspeler Doddie Weir wat met Motorneuronsiekte gediagnoseer is.
Soos by die onlangse 2019-kompetisie, sal Sesnasies-wedstryde in die volgende stadions gehou word:
Die Aviva-stadion, Dublin
Engeland Twickenham 82 000
Frankryk Stade de France 81 338
Wallis Millennium 74 500
Italië Stadio Olimpico 72 698
Skotland Murrayfield 67 144
Ierland Aviva 51 700
Engeland: "God Save the Queen"
Ierland: "Amhrán na bhFiann" en "Ireland's Call"
Italië: "Il Canto degli Italiani", gewoonlik "L'inno di Mameli" genoem
Skotland: "Flower of Scotland"
Wallis: "Hen Wlad Fy Nhadau"
Frankryk teen Wallis in 2004
Engeland Nie uitgespeel nie
1885 Nie uitgespeel nie Nie uitgespeel nie
Skotland – –
Wallis Engeland het nie deelgeneem
Skotland Engeland het nie deelgeneem
1897 Nie uitgespeel nie Nie uitgespeel nie
1898 Nie uitgespeel nie Nie uitgespeel nie
Engeland – –
1915–19 Afgestel a.g.v. W.O. I
Wallis – –
Engeland – – –
Ierland – –
1940–46 Afgestel a.g.v. W.O. II
Frankryk – – –
Frankryk – –
1972 Nie uitgespeel nie
Ierland Nie uitgespeel nie Nie uitgespeel nie Nie uitgespeel nie
Sesnasies Algehele Uitslae sonder Bonuspunte (2000–2016)Wysig
Engeland 85 60 1 24 2350 1327 +1023 245 121 5 2 4 0
Ierland 85 55 3 27 2080 1536 +544 211 113 5 1 4 0
Frankryk 85 54 2 29 2084 1534 +550 200 110 5 3 N.v.t. 1
Wallis 85 47 3 35 1984 1811 +173 183 97 4 3 3 1
Skotland 85 21 2 62 1378 2115 −737 102 44 0 0 0 4
Italië 85 12 1 72 1239 2792 −1553 105 25 0 0 N.v.t. 11
Sesnasies Algehele Uitslae met Bonuspunte (2017–)Wysig
Engeland 15 9 1 5 432 274 +158 54 8 47 1 0 0 0
Ierland 15 11 0 4 387 259 +128 48 7 44 1 1 1 0
Frankryk 15 7 0 8 308 302 +6 28 4 35 0 0 N.v.t. 0
Skotland 15 7 1 7 328 371 –43 49 6 36 0 0 0 0
Wallis 15 10 0 5 335 234 +101 31 7 48 1 1 1 0
Italië 15 0 0 15 221 571 −350 26 0 1 0 0 N.v.t. 3
Langste wag op ’n toernooi-oorwinningWysig
Italië teen Wallis in 2009
Frankryk 24 43 1910–1953
Ierland 24 24 1985–2009
Skotland 19 26 1938–1964
Italië 19 18 2000–vandag
Engeland 16 18 1892–1910
Wallis 11 11 1994–2005
Pas gelede Grand SlamWysig
Pas gelede Grand Slam
Engeland 13 2016
Wallis 12 2019
Frankryk 9 2010
Skotland 3 1990 (Vyfnasies, nog nooit ’n Sesnasies Grand Slam behaal nie)
Ierland 3 2018
Italië 0 Nooit
Pas gelede DriekroneWysig
Pas gelede Driekrone
Engeland 25 2016
Wallis 21 2019
Ierland 11 2018
Skotland 10 1990
Italië 14 2000, 2001, 2002, 2005, 2006, 2008, 2009, 2010, 2011, 2014, 2016, 2017, 2018, 2019
Skotland 4 2004, 2007, 2012, 2015
Frankryk 1 2013
Wallis 1 2003
Vetskrif dui daarop dat die span geen wedstryde in daardie jaar gewen het nie
Italië skop af teen Skotland in die Sesnasies-toernooi
a. geen Naam van die Sesnasies-toernooi in die tale van die deelnemende lande:
(en) Six Nations Championship
(fr) Tournoi des six nations
(ga) Comórtas na Sé Náisiún
(it) Torneo Sei Nazioni
(sco) Sax Nations Kemp
(gd) Na Sia Nàiseanan
(cy) Pencampwriaeth y Chwe Gwlad
↑ Godwin (1984), bl. 1. Die eerste Tuisnasies Internasionale Toernooi is in 1883 gespeel. Geen ander span van die Noordelike Halfrond het in ’n erkende internasionale wedstryd gespeel totdat Frankryk in 1906 teen Nieu-Seeland gespeel het nie.
↑ (en) "Six Nations: Bonus-point system introduced for 2017 tournament". BBC. 30 November 2016. Besoek op 18 Maart 2018.
↑ (en) "Reëls van die RBS Sesnasies-toernooi". RBS Sesnasies. Besoek op 24 Februarie 2008.
↑ (en) "Sesnasies Toernooitrofeetrust". RBS 6 Nations. Besoek op 5 Februarie 2007.
↑ (en) "Die Calcuttabeker: die nalatenskap van 'n gestorwe klub" (PDF). Scottish Rugby. Besoek op 29 September 2007. [dooie skakel]
↑ (en) Massie, Alan (19 February 2000). "Weeklaag oor die droewige afname van die vegtende Iere". The Scotsman. p. 31.
↑ (en) Ferrie, Kevin (22 Maart 1999). "Skotland het nou kwaliteit in kwantiteit". The Herald. p. 1.
↑ (en) Walsh, David (13 Februarie 2005). "Skotte uitmekaar geskeur deur Ierse masjien". The Sunday Times. p. Sport 2.
↑ (en) "Oor ons". RFU. Besoek op 29 September 2007.
↑ (en) "Auld Alliance Trophy unveiled – Scottish Rugby Union". www.scottishrugby.org. Besoek op 18 Maart 2018.
↑ (en) "Doddie Weir Cup gives Scotland extra incentive, says Gregor Townsend". The Guardian. 2 November 2018. Besoek op 18 Maart 2019.
(en) Godwin, Terry (1984). The International Rugby Championship 1883–1983. London: Willows Books. ISBN 0-00-218060-X.
(en) Starmer-Smith, Nigel (ed) Rugby – A Way of Life, An Illustrated History of Rugby (Lennard Books, 1986 ISBN 0-7126-2662-X)
Wikimedia Commons bevat media in verband met Sesnasies-toernooi.
(en) Rugbyunie by die BBC
(en) "Six Nations Championship". Encyclopædia Britannica. Besoek op 18 Maart 2018.
Ontsluit van "https://af.wikipedia.org/w/index.php?title=Sesnasies-toernooi&oldid=1963316"
Last edited on 18 Maart 2019, at 22:00